Xirivella incorpora 4 nous agents a la Policia Local
06 de juliol de 2023

L'Ajuntament ha agilitat els tràmits per a la incorporació de quatre nous agents al cos de la Policia Local.

Paqui Bartual, alcaldessa de Xirivella, confirma haver dissenyat “un pla en matèria de Seguretat Ciutadana perquè és un dels meus compromisos amb la ciutadania. L'objectiu és que els nostres veïns se senten tranquils en el nostre municipi i volem recuperar la Policia de Proximitat a Xirivella”. 

Però per a això, cal seguir un ordre i el primer és reforçar el cos policial. L'edil recorda que actualment “ens trobem amb manca d'efectius policials. Aquestes noves incorporacions són les primeres d'unes altres que se succeiran al llarg de la legislatura.

A més, dins d'aquesta estratègia en l'àmbit de la Seguretat, “també estudiarem la fórmula per a instal·lar càmeres de vigilància en les principals vies del municipi, connectades amb la Policia Local i així fer front a les denúncies veïnals davant carreres temeràries de vehicles”, afig Bartual.